Savonlinnan aikuislukio

Savonlinnan aikuislukio on Savonlinnassa toimiva aikuislukio. Aikuislukiossa voi suorittaa joustavasti peruskoulu- ja lukio-opinnot, ylioppilastutkinnon sekä yksittäisen oppiaineen oppimäärän tai yksittäisiä kursseja. Koulu toimii samoissa tiloissa Savonlinnan lyseon lukion kanssa. Savonlinnan lyseon lukion rehtori Ismo Falck on myös aikuislukion rehtori. Savonlinnan aikuislukiossa opiskelee noin 600 opiskelijaa.

Koulu aloitti toimintansa syksyllä 1978 nimellä Piispanmäen lukion iltalinja. Nykyisen nimensä koulu sai 1. elokuuta 2003.

Savonlinnan aikuislukiossa voi suorittaa peruskoulu- ja lukio-opintoja ilta- tai etäopiskeluna. Aikuislukion opetussuunnitelmaan kuuluu useita kieliä: englanti, espanja, ruotsi, japani ja venäjä sekä suomi äidinkielenä ja maahanmuuttajille tarkoitettu suomi toisena kielenä -opetus. Koulu tarjoaa starttilukio-linjan sellaisille opiskelijoille, jotka haluaisivat lukio-opiskelijoiksi, mutta eivät jostain syystä ole päässeet lukion opiskelijoiksi. Maahanmuuttajataustaisille opiskelijoille on tarjolla lukioon valmistavaa koulutusta (luva-koulutus), jossa painotetaan suomen kielen ja lukio-opinnoissa tarvittavien opiskelutaitojen harjoittamista. Opiskelu on opiskelijalle maksutonta.

Lähteet

Luokka:Savonlinnan lukiot